Diari Oficial de la Generalitat Valenciana


Sumari del DOGV 8666, del 29-10-2019 (2019/10443)

RESOLUCIÓ de 22 d'octubre de 2019, del conseller d'Educació, Cultura i Esport, per la qual es nomena un vocal de la Junta Qualificadora de Documents Administratius.
--------------------------------------------------------------------------------------------------------------------------------------------------------------------

### Dades del document

Número de DOGV
:   8666

Data del DOGV
:   29-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10500


Data del document
:   22-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Junta Qualificadora de Documents Administratius

RESOLUCIÓ de 22 d'octubre de 2019, del conseller d'Educació, Cultura i Esport, per la qual es nomena un vocal de la Junta Qualificadora de Documents Administratius. [2019/10828]  
El Decret 189/2005, de 2 de desembre (DOGV 5150, 07.11.2005), del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, estableix, en el capítol II, la composició, la durada del mandat, les funcions i el funcionament de la Junta Qualificadora de Documents Administratius. També hi està previst que els membres de la Junta Qualificadora de Documents Administratius, segons l'article 8 del mencionat decret, seran nomenats pel titular de la conselleria competent en matèria de cultura.  
D'acord amb això, mitjançant la Resolució de 24 de novembre de 2017 (DOGV 8181, 30.11.2017), del conseller d'Educació, Investigació, Cultura i Esport, va ser nomenada, com a vocal de la Junta Qualificadora de Documents Administratius, Purificació Pinter Pla.  
Recentment, aquesta vocal proposada pel centre directiu competent en matèria jurídica renuncia a la condició de membre de la Junta Qualificadora de Documents Administratius, per la qual cosa és procedent el disposar-ne el cessament mitjançant una resolució del titular de l'òrgan que l'ha nomenada i substituir-la per un altre funcionari proposat per l'esmentat centre directiu competent en matèria jurídica.  
Per tot això, resolc:  
  
Primer. Substitució de vocal  
El cessament de Purificació Pinter Pla com a vocal de la Junta Qualificadora de Documents Administratius i el nomenament, en la seua substitució, de Fernando Bellver Climent, a proposta del centre directiu competent en matèria jurídica.  
  
Segon. Recursos  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu en reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'ha de plantejar davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 22 d'octubre de 2019.- El conseller d'Educació, Cultura i Esport: Vicent Marzà i Ibáñez.